Kedves intézményvezetők!

A Magyarországi Evangélikus Egyház 1%-os kampányába idén szeretnénk közvetlenebbül is bevonni oktatási intézményeinket. Minden intézményhez eljuttatunk majd az oktatási osztály által összegyűjtött adatokból, a tanulói létszámnak megfelelő mennyiségű példányt a központi kampányhoz illeszkedő szórólapból, a központi költségvetés terhére.
Ám lehetőséget biztosítunk arra, hogy a szórólapok (eredetileg üres) hátoldalán az adott óvoda vagy iskola alapítványának neve, adószáma és rövid ismertetőjének is helyet adunk úgy, hogy a nyomtatást is elvégezzük. 
Amennyiben élni kívánnak a lehetőséggel, kérjük, hogy a mellékelt táblázatba a szükséges adatokat (alapítvány neve, adószáma, rövid leírás [max. 500 karakter], az intézményneve, a számlázás és a postázás címe, az igényelt példányszám) beírni és a kitöltött adatlapot a kiado@lutheran.hu címre elküldeni szíveskedjenek. Határidő: 2012. február 6. 12.00
Mint fentebb írtuk, az MEE szóróanyagából a tanulói létszámnak megfelelő mennyiségű példányt ingyenesen biztosítunk az intézmény részére, a saját alapítvány adataival történő nyomtatás költsége azonban 1,10 Ft/pld. + áfa (27%).
Amennyiben a fent leírt példányszámon felül is igényt tartanak még szórólapokra, azok költsége 3,40 Ft/pld. +áfa). A táblázatba a teljes igényelt példányszámot szíveskedjenek beírni.
Példa:
Tanulói létszám: 500
Plusz példányszám: 700
Összes példányszám az alapítvány adataival: 1200
700x3,40 Ft + 1200x1,10 Ft = 3700 Ft + áfa = 4699 Ft + postaköltség

A saját alapítvány adatainak nyomtatásáról, illetve a tanulói létszám példányai felett igényelt szórólapokról a Luther Kiadó állít ki számlát, melyet a szórólapokkal együtt adunk majd át az intézményvezetői értekezleten, február közepén.
Bízunk abban, hogy ezzel a lehetőséggel is hatékonyabbá tudjuk tenni 1%-os kampányunkat, és ebben az Önök intézménye is segítségünkre lesz.

Testvéri köszöntéssel:

Horváth-Bolla Zsuzsanna, a kampány kapcsolattartója és 
Kendeh K. Péter, a Luther Kiadó igazgatója

Budapest, 2012. január 30.